નાંદોને હવે આકાશનો પ્રશ્ન મૂંઝવતો નથી. જાણે આકાશને એણે ધરતી પર ઉતારી પ્રશ્નનું પ્રેમમાં પરિવર્તન કર્યું હોય એવો એને આનંદ છે. અને એટલે જ તો નાંદો અને તુલસી એક બીજાના પર્યાય બની ગયા. સમયના પલટાતાં પ્રવાહથી બંને ટેવાય ગયાં. બંને એકબીજામાં એ રીતે ઓતપ્રોત છે કે, એ સંબંધને શું નામ આપવું એ પણ પેલા અનંત આકાશ જેવડો કોયડો છે. જેમણે જીવનભર મહાત્મા ગાંધી અને વિવેકાનંદજીને વાંચ્યા હોય, એને રોમિયો જુલિયેટના અભ્યાસની ક્યાંથી ખબર પડે?